ananddey/assamese-wiki-corpus huggingface dataset:
লোকগীত

হনুমান সাগৰ বান্ধা চাওঁ...

সীতাৰ নিমিত্তে আমি যুদ্ধ দিবা যাওঁ

হনুমান সাগৰ বান্ধা চাওঁ

হনুমান সাগৰ বান্ধা চাওঁ...

সীতাৰ নিমিত্তে আমি যুদ্ধ দিবা যাওঁ

হনুমান সাগৰ বান্ধা চাওঁ

কি এএএ....

অহংকাৰী সাগৰে কয়

এৰি নিদোঁ বাট...

ৰাৱণৰ দেশত সীতা থাকিব নিৰ্ঘাত

হে থাকিব নিৰ্ঘাত

আৰ.. ঢৌ আহে ঢৌ যায়

যেন খাওঁ খাওঁ

হনুমান সাগৰ বান্ধা চাওঁ

হনুমান সাগৰ বান্ধা চাওঁ...

সীতাৰ নিমিত্তে আমি যুদ্ধ দিবা যাওঁ

হনুমান সাগৰ বান্ধা চাওঁ

কি এএএ....

আপোনাৰ গৰ্বতে মৰে

অহংকাৰী বীৰ...

বান্দৰ সেনা গতি কৰে

প্ৰতিজ্ঞা যে স্থিৰ

হে প্ৰতিজ্ঞা যে স্থিৰ

আ... একগোট বান্দৰ সেনাৰ

নিপিচলে পাৱ

হনুমান সাগৰ বান্ধা চাওঁ

হনুমান সাগৰ বান্ধা চাওঁ...

সীতাৰ নিমিত্তে আমি যুদ্ধ দিবা যাওঁ

হনুমান সাগৰ বান্ধা চাওঁ

হনুমান সাগৰ বান্ধা চাওঁ

হনুমান সাগৰ বান্ধা চাওঁ
লৰেঞ্চ ফেৰলিংঘেট্টি

লৰেঞ্চ ফেৰলিংঘেট্টি আমেৰিকাত বিট আন্দোলনৰ কবি, সম্পাদক, আৰু প্ৰকাশক। তেওঁৰ জন্ম ১৯১৯ চনৰ ২৪ মাৰ্চ।

সাহিত্যকৃতি

পিকচাৰ্স অফ দি গন ওয়ৰ্ল্ড
এ কোনি আইল্যাণ্ড অফ দি মাইণ্ড
টেনটেটিভ ডেসক্ৰিপশন অফ এ ডিনাৰ গিভন টু প্ৰমোট দি ইমপিচমেণ্ট অফ প্ৰেসিডেণ্ট আইজেনহাওয়াৰ
হাৰ
ওয়ান থাউজেণ্ড ফিয়াৰফুল ওয়ৰ্ডস ফৰ ফিদেল কাস্ত্ৰো
ষ্টাৰটিং ফ্ৰম স্যান ফ্ৰানসিসকো
জাৰ্নাল ফৰ দি প্ৰোটেকশান অফ অলল বিইংস
আনফেয়াৰ আৰগুমেণ্টস উইথ এগজিসট্যান্স
ৰুটিনস
টু স্ক্যাভেঞ্জাৰস ইন এ ট্ৰাক
অন দি ব্যাৰাকস
টিৰ‌্যানাক্স নিক্স
দি সিকৰেট মিনিং অফ থিংস
দি মেকসিকান নাইটস
ব্যাক ৰোডস টু ফাৰ টাউনস আফটাৰ ব্যাক
লাভ ইজ নো ষ্টোন অন দি মুন
ওপন আই, ওপন হাৰ্ট
হু আৰ উই নাউ
নৰ্থওয়েষ্ট ইকোলজি
ল্যান্ডস্কেপস অফ লিভিং অ্যাণ্ড ডায়িং
ওভাৰ অল দি অব্সকিওৰ বাউনডাৰিজ
লাভ ইন দি ডেজ অফ ৰেজ
এ বুদ্ধা ইন দি উডপাইল
দিজ আৰ মাই ৰিভাৰ্স
এ ফাৰ ৰকওয়ে অফ দি হাৰ্ট
হাউ টু পেইণ্ট সানলাইট
স্যান ফ্ৰানসিসকো পোয়েমস
লাইফ ষ্টাডিজ
আমেৰিকান্স
পোয়েট্ৰি এজ ইনসাৰজেণ্ট আৰ্ট

লগতে চাওক

এলেন গিন্সবাৰ্গ
গেৰী স্নাইডাৰ
গ্ৰেগোৰি কোৰসো
উইলিয়াম বাৰোজ

তথ্য সংগ্ৰহ

নিলি চেৰকভস্কি: ফেৰলিংঘেট্টি--এ বায়োগ্ৰাফি
ম্যাট থিয়াডো: দি বিটস—এ লিটেৰাৰি ৰেফাৰেন্স
ব্যাৰি স্লিসকি: ফেৰলিংঘেট্টি-- দি আৰ্টিস্ট ইন ইজ টাইম
মাইকেল সাকু: কন্সট্যান্টলি ৰিসকিং অ্যাবসাৰডিটি-- দি ৰাইটিং অফ লৰেন্স ফেৰলি১ঘেট্টি

বাহ্যিক সংযোগ

লৰেন্স ফেৰলিংঘেট্টি পান্ডুলিপি সংগ্ৰহসালা
লৰেন্স ফেৰলিংঘেট্টি প্ৰকাশন
লৰেন্স ফেৰলিঙঘেট্টিত কবিতা আৰু জীৱনী

শ্ৰেণী:আমেৰিকান কবি
শ্ৰেণী:সাহিত্য আন্দোলন
শ্ৰেণী:বিট সাহিত্য
শ্ৰেণী:আমেৰিকা যুক্তৰাষ্ট্ৰৰ ব্যক্তি
জোঠী ভেংকটাচালাম

জোঠী ভেংকটাচালাম ( ; জন্ম: ২৭ অক্টোবৰ ১৯১৭, মৃত্যুৰ তাৰিখ অজ্ঞাত) এগৰাকী ভাৰতীয় ৰাজনীতিবিদ যিয়ে কেৰালাৰ ৰাজ্যপাল আৰু তামিলনাডুৰ বিধানসভাৰ সদস্য হিচাপে কাৰ্যনিৰ্বাহ কৰিছিল।

কৰ্ম জীৱন

১৯১৭ চনৰ ২৭ অক্টোবৰত ব্ৰিটিছ বাৰ্মা (বৰ্তমান ম্যানমাৰ)ৰ পাহাৰীয়া চহৰ মায়ম্যত জি কুপ্পুৰম আৰু মীনাপাইৰ ঘৰত জন্মগ্ৰহণ কৰা জোঠী ভেংকটাচালামৰ পিতৃয়ে ব্ৰিটিছ বাৰ্মাৰ সচিব কাৰ্যালয়ত কাৰ্যনিৰ্বাহ কৰিবলৈ নিযুক্তি লাভ কৰে, পদত্যাগ কৰে আৰু ১৯৩০ চনত বাৰ্মাত হোৱা ৰাজনৈতিক অস্থিৰতাৰ বাবে চেন্নাইলৈ উভতি আহে। জোঠীয়ে তামিলনাডুৰ চেন্নাইৰ ভেপাৰীৰ ইৱাৰ্ট মেট্ৰিক উচ্চতৰ মাধ্যমিক বিদ্যালয়ত অধ্যয়ন অব্যাহত ৰাখিছিল।[citation needed]

জোঠী ভেংকটাচালাম এগৰাকী উল্লেখযোগ্য ৰাজনৈতিক ব্যক্তিত্ব সম্পন্ন মহিলা আছিল, বিশেষকৈ তামিলনাডুত। সামাজিক কাম-কাজৰ লগত গভীৰভাৱে জড়িত হৈ থকা জোঠী কংগ্ৰেছ দলৰ দৃষ্টিগোচৰ হৈছিল। ১৯৫৩ চনৰ ১০ অক্টোবৰৰ পৰা ১৯৫৪ চনৰ ১২ এপ্ৰিলৰ ভিতৰত চি ৰাজগোপালাচাৰী মন্ত্ৰীসভাত সুৰা নিষেধাজ্ঞা আৰু মহিলা কল্যাণৰ মন্ত্ৰী হিচাপে নিযুক্তি লাভ কৰে। সেই অতি চমু সময়ছোৱাত তেওঁ সুৰা নিষেধাজ্ঞা বিভাগক আৰক্ষী বিভাগৰ সৈতে সংযুক্ত কৰিছিল।

পিছলৈ ১৯৬২ চনৰ নিৰ্বাচনত ভাৰতীয় জাতীয় কংগ্ৰেছৰ প্ৰাৰ্থী হিচাপে এগম'ৰ সমষ্টিৰ পৰা তামিলনাডু বিধানসভালৈ নিৰ্বাচিত হয় আৰু ১৯৭১ চনৰ নিৰ্বাচনত শ্ৰীৰংগম সমষ্টিৰ পৰা ভাৰতীয় জাতীয় কংগ্ৰেছ (সংগঠন)ৰ প্ৰাৰ্থী হিচাপে নিৰ্বাচিত হয়। এইবাৰ মুখ্যমন্ত্ৰী কে কামৰাজে ১৯৬২ চনৰ পৰা কে কামৰাজৰ মন্ত্ৰীসভাত জনস্বাস্থ্য মন্ত্ৰী হিচাপে নিযুক্তি দিয়ে আৰু ১৯৬৭ চনলৈকে এম ভক্তৱট্চালামৰ মন্ত্ৰালয়ত থাকে।

পিছলৈ ১৯৭৭ চনৰ ১৪ অক্টোবৰৰ পৰা ১৯৮২ চনৰ ২৬ অক্টোবৰলৈকে কেৰালাৰ গৱৰ্ণৰ হিচাপে কাৰ্যনিৰ্বাহ কৰে।

১৯৭৪ চনত জনসংযোগৰ ক্ষেত্ৰত জোঠী ভেংকটাচলমক 'পদ্মশ্ৰী' বঁটা প্ৰদান কৰা হয়।[citation needed]

১৯৬১ চনৰ ১৯ ​​জুলাইত পথ দুৰ্ঘটনাত তেওঁৰ স্বামীৰ মৃত্যু হয়। জোঠী ভেংকটাচালমৰো মৃত্যু হৈছে।

তথ্যসূত্ৰ
লাচিত দিৱস

লাচিত দিৱস হৈছে প্ৰতিবছৰে ২৪ নৱেম্বৰৰ দিনটোত সমগ্ৰ অসমতে লাচিত বৰফুকনৰ বীৰত্ব আৰু শৰাইঘাটৰ যুদ্ধত অসমীয়া সেনাৰ বিজয়ৰ স্মৃতিত পালন কৰা এক দিৱস। অসমত এই দিনটোত চৰকাৰি ভাৱে বন্ধৰ দিন হিচাপে পালন কৰা হয়।। ২০২২ চনৰ লাচিত দিৱস অসম চৰকাৰৰ হস্তক্ষেপত লাচিত বৰফুকনৰ ৪০০ সংখ্যক জন্মজয়ন্তী হিচাপে বিশাল আয়োজনেৰে অসম তথা দিল্লীত উদযাপন কৰা হৈছিল।

ইতিহাস

বিংশ শতিকাৰ আৰম্ভণিৰ পৰাই উজনি অসমৰ কোনো-কোনো স্থানীয় লোকে ২৪ নৱেম্বৰৰ দিনটো মূলতঃ ঔপনিৱেশিক চৰকাৰৰ প্ৰব্ৰজন সমৰ্থক নীতিৰ প্ৰতিবাদত লাচিত দিৱস হিচাপে স্মৰণ কৰিবলৈ আৰম্ভ কৰে। ১৯৪৭ চনত, সূৰ্য কুমাৰ ভূঞাই লাচিত বৰফুকন এণ্ড হিজ টাইমছ গ্ৰন্থত মোগল সাম্ৰাজ্যৰ সৈতে আহোম সংঘাতৰ বুৰঞ্জী ৰাষ্ট্ৰবাদী দৃষ্টিকোণৰ পৰা লিখিছিল। বিংশ শতিকাৰ শেষৰ ফালে ইউনাইটেড লিবাৰেচন ফ্ৰণ্ট অৱ আছাম (আলফা) — যিটো বিচ্ছিন্নতাবাদী সংগঠনে স্বাধীন আৰু সাৰ্বভৌম অসম গঠনৰ বাবে চেষ্টা কৰিছিল — বৰফুকনৰ চিত্ৰকল্পক উপ-জাতীয়তাবাদী অপপ্ৰচাৰৰ বাবে ব্যাপকভাৱে ব্যৱহাৰ কৰিছিল।

৪০০ সংখ্যক জন্মজয়ন্তী

২০২২ চনত লাচিত বৰফুকনৰ ৪০০ সংখ্যক জন্মজয়ন্তী উদযাপন হৈ যায়। অসমৰ বিভিন্ন শিক্ষানুষ্ঠান সমূহত চৰকাৰি নিৰ্দেশনাত লাচিত দিৱস উপলক্ষে ১৯ নৱেম্বৰৰ পৰা বিভিন্ন কাৰ্যসূচী যেনে ৰচনা, চিত্ৰাংকন, কুইজ, আকস্মিক বক্তৃতা, নাটক, শোভাযাত্ৰা, বৃক্ষ ৰোপণ আদিৰ প্ৰতিযোগিতা অনুষ্ঠিত কৰি লাচিত দিৱস উদযাপন কৰা হয়। দেশৰ ৰাজধানী নতুন দিল্লীতো ২৩ নৱেম্বৰৰ পৰা ২৫ নৱেম্বৰলৈ লাচিত বৰফুকনৰ ৪০০ সংখ্যক জন্ম জয়ন্তী তিনিদিনীয়াকৈ উদযাপন হয়। লাচিত দিৱস উপলক্ষে অসম চৰকাৰে লাচিত বৰফুকনৰ নামত এটা ৱেবছাইট আৰু এটা এপ মুকলি কৰে। লগতে বিভিন্ন চৰকাৰী আৰু বেচৰকাৰী কৰ্মচাৰী সকলক এই ৱেবছাইটত লাচিত বিষয়ক লিখনি দাখিল কৰিবলৈয়ো নিৰ্দেশ দিয়ে।অসম চৰকাৰৰ সেই আহ্বানৰ প্ৰতি সঁহাৰি জনায় প্ৰায় ৪২ লাখৰো অধিক লোকে ৰচনা লিখি অনলাইন যোগে আপলোড কৰিছিল।লাচিত বৰফুকনৰ বিষয়ে লিখা সেই ৰচনাই Guinness World Records ত স্থান লাভ কৰিবলৈ সক্ষম হয়।Guinness World Records ৰ "Largest online Photo album of handwritten notes"ৰ শিতানত লাচিত বৰফুকনৰ এই ৰচনাই স্বীকৃতি লাভ কৰে।

অসমৰ মুখ্যমন্ত্ৰী হিমন্ত বিশ্ব শৰ্মাই আহোম সেনাপতি জনৰ ৪০০ তম জন্ম জয়ন্তী উপলক্ষে ২০২২ চনত চলি থকা উদযাপনৰ অংশ হিচাপে কণ্ঠশিল্পী জুবিন গাৰ্গৰ দ্বাৰা ৰচিত এটা বিষয় গীত মুকলি কৰে। ‘মহাবীৰ’ লাচিতৰ ত্যাগৰ প্ৰতি শ্ৰদ্ধাঞ্জলি জনাই এই গীতটোৱে জনসাধাৰণৰ মাজত “জাতীয়তাবাদ” বৃদ্ধি কৰিব বুলি আশা প্ৰকাশ কৰে। উক্ত বৰ্ষৰ আৰম্ভণিতে তদানীন্তন ৰাষ্ট্ৰপতি ৰামনাথ কোবিন্দে গুৱাহাটীত উদযাপনৰ শুভাৰম্ভণি কৰি যুদ্ধ স্মৃতিসৌধ আৰু নায়ক জনৰ ১৫০ ফুট উচ্চতাৰ ব্ৰঞ্জৰ প্ৰতিমূৰ্তিৰ আধাৰশিলা স্থাপন কৰিছিল।

টোকা

তথ্যসূত্ৰ

শ্ৰেণী:দিৱসসমূহ
অগ্ৰি

অগ্ৰি হাংগেন বা অগ্ৰি হাংকেন হৈছে মেইতেই বা মণিপুৰী সাংস্কৃতিক সংগীত অনুষ্ঠান, য'ত সূৰ্য্যৰ বিভিন্ন উপাধি আৰু পৃথিৱী সৃষ্টিৰ পৌৰাণিক কাহিনী বৰ্ণনা কৰা হয়। এয়া সাধাৰণতে লাই হাৰাওবা উৎসৱৰ শেষত গোৱা হয় আৰু ইয়াৰ বিষয়বস্তু পৃথিৱী সৃষ্টিৰ মিথৰ সৈতে গভীৰভাৱে জড়িত। এই গীতটোক সৰ্বশক্তিমান ঈশ্বৰৰ প্ৰতি কৃতজ্ঞতাৰ প্ৰকাশ বুলি গণ্য কৰা হয়। ইয়াক এজন পুৰুষ গায়কৰ কোৰাছৰ দ্বাৰা গোৱা হয়, য'ত মাইবাক অগ্ৰদূত হিচাপে ৰখা হয়। কোৰাছৰ গায়কসকলে বৃত্তাকাৰ ৰূপত সংগীত ৰচনা আৰু পৰিবেশন কৰে আৰু তেওঁলোকৰ শাৰীবোৰ অবিচ্ছেদ্যভাৱে ৰাখিবলৈ নিৰ্দেশ দিয়া হয়। ইয়াৰ যাদুকৰী শক্তিৰ বাবে বিখ্যাত কাৰণ ইয়াৰ কেইটামান শাৰীৰ পৰিৱৰ্তনৰ জৰিয়তে ৰাষ্ট্ৰ আৰু জনসাধাৰণৰ বাবে সমৃদ্ধি বা ধ্বংস কঢ়িয়াই অনাৰ ক্ষমতা আছে বুলি বিশ্বাস কৰা হয়।

বহুতো শাসকে নিজৰ বিজয় বা ৰাজ অভিষেকৰ সময়ত এই গীতটো গাইছিল। গান গোৱাৰ উপৰিও নৃত্যও পৰিৱেশন কৰিছিল। প্ৰশাসন আৰু সামাজিক আচৰণৰ ওপৰত এখন কিতাপ হ'ল লাইছৰা ফাম। সেই প্ৰাচীন পাণ্ডুলিপিত এই গীতটোৰ উল্লেখ আছে। সেই পুথিখনত অগ্ৰি গীতটো ৩৩ খ্ৰীষ্টাব্দত নংটা লাইলেন পাখাংপাৰ ৰাজ অভিষেকৰ সময়ত গীত গোৱা বুলি উল্লেখ আছে। নাওথিংখং ফাম্বাল কাবাত কোৱা হৈছে যে ঋষি লুৱাগে মেইতেই ৰজাৰ ৰাজকুমাৰক শিকোৱাৰ সময়ত এই গীতটো গাইছিল। মেইটেই পৌৰাণিক কাহিনীৰ অংশৰ পৰা এই তথ্য জনা যায়। চেইথাৰল কুম্বাবা অনুসৰি, ৬৬৩ চনৰ ঠিক আগতে এই ঘটনা সংঘটিত হৈছিল। কিছুমান ক্ষেত্ৰত অগ্ৰি গীতটোক মেইতেই জনগোষ্ঠীৰ প্ৰকৃত যুদ্ধৰ গীত হিচাপে উল্লেখ কৰা হৈছে। অগ্ৰি সংগীতক আদিম মেইতেই সাহিত্যৰ অন্যতম শ্ৰেষ্ঠ ৰচনা হিচাপে বিবেচনা কৰা হয়।

মিথোলজি

মেইতেই সংস্কৃতি অনুসৰি, এই নৃত্যৰ উৎপত্তি সৃষ্টি মিথৰ লগত জড়িত। সনামহি আৰু পাখাংবা আছিল বিশ্বৰ সৃষ্টিকৰ্তা সিদবা মাপু (সলাইলেল) আৰু তেওঁৰ পত্নী লাইমাৰেল সিদাবিৰ পুত্ৰ।

সিদবা মাপুৱে নিজৰ উত্তৰাধিকাৰী নিৰ্ধাৰণ কৰিবলৈ দুই পুত্ৰক এটা পৰীক্ষা দিয়ালে। তেওঁ ঘোষণা কৰিছিল যে, যিয়ে বিশ্বটো সৰ্বপ্ৰথমে চক্ৰাকাৰভাৱে ঘূৰি আহিব, তেওঁেই সিংহাসন লাভ কৰিব।

সনামহিয়ে যাত্ৰা আৰম্ভ কৰিলে, আৰু তেতিয়ালৈকে লাইমাৰেল সিদাবিয়ে তেওঁৰ কনিষ্ঠ পুত্ৰ পাখাংবাক পৰামৰ্শ দিলে যে তেওঁ যেন সিদবা মাপুৰ সিংহাসনৰ চাৰিওফালে সাতবাৰ চক্ৰাকাৰভাৱে ঘূৰি আহে। পাখাংবাই এইটো কৰিলে আৰু সিদবা মাপুৱে এইটো বিশ্ব চক্ৰাকাৰে ভ্ৰমণ কৰাৰ সমান বুলি মনি ল’লে।

সিদবা মাপুৱে সিংহাসন পাখাংবাক দিলে। পিছত, সনামহিয়ে নিজৰ পৰিক্ৰমা শেষ কৰি উভতি আহি পাখাংবাক সিংহাসনত বহি থকা দেখি অতি ৰোষান্বিত হৈছিল। সিদবা মাপুৱে ১২টা অপ্সৰাক সৃষ্টি কৰি পাখাংবাক ৰক্ষা কৰাৰ বাবে প্ৰেৰণ কৰিলে। অপ্সৰাসকলে পাখাংবাক ঘেৰাও কৰি নৃত্য কৰিবলৈ ধৰিলে, যি প্ৰক্ৰিয়াই "ঔগ্ৰি"ৰ জন্ম দিছিল।

প্ৰচলন

এই নৃত্যগীত সাধাৰণতে লাই হাৰাওবা উৎসৱৰ সময়ত প্ৰদৰ্শন কৰা হয়। ই জনগোষ্ঠীৰ কল্যাণ নিশ্চিত কৰাৰ উদ্দেশ্যে সম্পাদিত হয়। লগতে, এইটো সিদবা মাপুৰ প্ৰতি কৃতজ্ঞতা জ্ঞাপন কৰাৰ গীত হিচাপে ধৰা হয়। অতীতে, ৰাজ্যৰ ৰজা সকলে নতুন দেশ বিজয়ৰ সময়ত বা নিজে সিংহাসনত উপবিষ্ট হোৱাৰ সময়ত এই নৃত্য নিজে কৰিছিল।

অঞ্চলীয় প্ৰচলন

মেইতেই গ্ৰন্থ Leithak Leikharole অনুসৰি, অগ্ৰি হাংগেল হৈছে মণিপুৰৰ পৰম্পৰাগত নৃত্য।

গ্ৰন্থসূত্ৰ

বাহ্যিক সংযোগ

তথ্যসূত্ৰ

শ্ৰেণী:মণিপুৰ শ্ৰেণী:লোকগাথা
শ্ৰেণী:সাহিত্য
শ্ৰেণী:গীত
শ্ৰেণী:সংস্কৃতি
ৰত্নাকৰ কন্দলী

ৰত্নাকৰ কন্দলী শংকৰদেৱৰ সমসাময়িক এজন কবি-সাহিত্যিক আছিল। দৈত্যাৰি ঠাকুৰৰ শঙ্কৰ-মাধৱৰ চৰিতত পোৱা যায় যে মহাপুৰুষ ধুৱাহাট-বেলগুৰিত থাকোঁতে ৰত্নাকৰ কন্দলী নামে এজনে নিতৌ গীতা পাঠ কৰিছিল। সম্ভৱতঃ এই ৰত্নাকৰ কন্দলীয়েই কীৰ্তনৰ অন্তৰ্ভুক্ত হোৱা সহস্ৰনাম বৃত্তান্তৰ ৰচক। ৰত্নাকৰ কন্দলীয়েই সম্ভৱতঃ স্কন্দপুৰণৰ অনুবাদ ব্ৰহ্মগীতা আৰু গীতাকীৰ্তনৰো ৰচক।

ৰচনাৱলী

ৰত্নাকৰ কন্দলীৰ ৰচনাৱলী তিনিখন বুলি অনুমান কৰা হয়। সেই কেইখন হ'ল-
সহস্ৰনাম বৃত্তান্ত
স্কন্দপুৰণৰ অনুবাদ ব্ৰহ্মগীতা
গীতাকীৰ্তন

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
হৰমোহন দাস

হৰমোহন দাস (১৮৯০-১৯৫৭) এজন অসমীয়া লেখক আৰু শিক্ষাবিদ।

উদ্ধৃতিসমূহ

মানৱ জ্যোতি

লেখকৰ দ্বাৰা প্ৰকাশিত, ১৯৩৭, গুৱাহাটী

প্ৰকৃতিৰ লীলা-খেলা দেখি বৈষম্যৰ অনুভূতি জন্মা স্বাভাবিক। কিন্তু প্ৰকৃতিস্থ হৈ গবেষণা কৰিলে সকলো বৈষম্যৰ মাজত এটি মিলন শক্তিৰো অনুভূতি হয়।
পৃষ্ঠা ২

পৰম বহুদশী জ্ঞানীলোক সকলে প্ৰত্যক্ষ উপলব্ধি কৰি ঘোষণা কৰিছে, যে এই বিশ্বজগত বৈষম্যৰে পূৰ্ণ নহয়; ইয়াত সৌম্য, ঐক্য আৰু সামঞ্জস্য ভাৱ বিৰাজ কৰি আছে। বিশ্ব সাহিত্যৰ পাতে পাতে তেওঁলোকে ঘোষণা কৰিছে যে জগত আনন্দময় আৰু ঐক্য সূত্ৰেৰে সকলো একত্ৰ গঁঠা। শাস্ত্ৰক বিশ্বাস কৰিলে এই ঘোষিত কথা নুই বুলিব নোৱাৰি।
পৃষ্ঠা ৪

কাচৰ লণ্ঠন এটাৰ ভিতৰত বন্তি এগছ জ্বলাই দিলে পোহৰ পৰে। সেই দৰে শৰীৰক আশ্ৰয় কৰি থকা জ্যোতিয়েও পোহৰ বিকাশ কৰে। এই পোহৰৰ বিকাশ গোলাকৃতি। এই পোহৰেই হৈছে জ্যোতি। এই জ্যোতিকেই ইংৰাজীত “Aura”, উৰ্দ্দুত “নুৰ” আৰু সংস্কৃতত “ওজঃ” কোৱা হয়। এই জ্যোতি হৈছে অন্তৰৰ দীপ্তি।
পৃষ্ঠা ১০

অনুশীলন আৰু সাধনাৰ দ্বাৰা জ্যোতিৰ শক্তি ক্ৰমে ক্ৰমে বাঢ়ে। জ্যোতি শক্তিমন্ত হলে [ ২৭ ] ভেদাভেদ জ্ঞান একো নাথাকে। এনেকুৱা শক্তি লাভ কৰিলে খাদ্যাখাদ্য আদিতো বিচাৰ নকৰি সমভাৱ দেখুৱাক পৰা যায়। কিন্তু শক্তি সঞ্চাৰণ নৌহওঁতেই অভেদ জ্ঞান কৰা বিপদজনক।
পৃষ্ঠা ২০

মানৱ জ্যোতি অনুভূতি কৰিবলৈ যেনেকৈ বিশ্ব নিয়ন্তাৰ ৰূপ ধ্যান কৰি শুচি পৱিত্ৰ আৰু একান্ত ব্ৰতী হোৱা আৱশ্যক তেনেকৈ সাহিত্য চৰ্চ্চা আৰু গ্ৰন্থ প্ৰণয়ন কৰোতেও শুদ্ধ সৎ পৱিত্ৰ ভাৱ লৈ বিশ্বজগতৰ প্ৰতিনিধি বুলি ধাৰণা কৰা প্ৰয়োজন। বিশ্বজগতৰ প্ৰতিনিধি বুলি ধাৰণা হলে সাহিত্যিকৰ অন্তৰ শুদ্ধ সৎ আৰু পৱিত্ৰ হৈ আহে আৰু লগে লগে “শিবং সত্যং সুন্দৰং” পথ অনুসৰণ কৰিব সমৰ্থ হয়।
পৃষ্ঠা ২৬

শ্ৰেণী:অসমৰ ব্যক্তি
শ্ৰেণী:মৃত ব্যক্তি
হাজী মহম্মদ দানেশ

হাজী মহম্মদ দানেশ (, (১৯০০ – ২৮ জুন ১৯৮৬) ব্ৰিটিছ ভাৰতত জন্মগ্ৰহণ কৰা এজন বাংলাদেশী ৰাজনীতিবিদ আৰু কমিউনিষ্ট কৰ্মী।

প্ৰাথমিক জীৱন

ব্ৰিটিছ ভাৰতৰ বংগ ৰাষ্ট্ৰপতিত্বৰ দিনাজপুৰ জিলাৰ চুলতানপুৰ গাঁৱত বঙালী মুছলমান কৃষক পৰিয়ালত হাজী মহম্মদ দানেশৰ জন্ম হৈছিল, যি বৰ্তমান বাংলাদেশৰ অংশ।দানেশে আলিগড় মুছলিম বিশ্ববিদ্যালয়ত অধ্যয়ন কৰে আৰু ১৯৩১ চনত ইতিহাসত স্নাতকোত্তৰ ডিগ্ৰী লাভ কৰে।১৯৩২ চনত আইন বিষয়তো ডিগ্ৰী লাভ কৰে আৰু দিনাজপুৰ জিলা আদালতৰ বাৰত যোগদান কৰে।

কমিউনিষ্ট সক্ৰিয়তা

১৯৩০ চনত দনেশ বংগৰ কমিউনিষ্ট সংগঠন বিশেষকৈ ভাৰতীয় কমিউনিষ্ট পাৰ্টিৰ বংগ প্ৰাদেশিক সংগঠনৰ লগত সক্ৰিয় হৈ পৰে। ১৯৪৫ চনত তেওঁ অল ইণ্ডিয়া মুছলিম লীগত যোগদান কৰে, কিন্তু পিছলৈ তেবাঘা আন্দোলন অব্যাহত থকাৰ বাবে তেওঁক বহিষ্কাৰ কৰা হয়৷ ১৯৪৬ চনত বংগ চৰকাৰে পুনৰ তেওঁক গ্ৰেপ্তাৰ কৰে।কেন্দ্ৰীয় চৰকাৰে ইউনাইটেড ফ্ৰণ্ট চৰকাৰক বৰ্খাস্ত কৰাৰ পিছত দানেশক আৰক্ষীয়ে গ্ৰেপ্তাৰ কৰি ১৯৫৬ চনত মুকলি কৰি দিয়ে। নেপৰ (National Awami Party, NAP)উপ-সভাপতি হিচাপে দানেশে আৱামি লীগৰ নেতা শ্বেইখ মুজিবুৰ ৰহমানে কৰা পূব বংগৰ স্বায়ত্তশাসনৰ ছয় দফীয়া দাবীৰ বিৰোধিতা কৰিছিল।তেওঁ স্বায়ত্তশাসনৰ বাবে ছটা পইণ্টক পূব বংগৰ কৃষকসকলৰ সমস্যা আৰু উদ্বেগক সম্বোধন নকৰা বুলি সমালোচনা কৰে আৰু পশ্চিম পাকিস্তানৰ পৰা পূব পাকিস্তানক পৃথক কৰাৰ লক্ষ্যৰে বিচ্ছিন্নতাবাদী পৰিকল্পনাৰ অস্তিত্বও দাবী কৰে।

স্বাধীনোত্তৰ বাংলাদেশত দানেশে ১৯৭৩ চনত জাতীয় গণমুক্তি সংঘ (JGU) গঠন কৰে। কিন্তু যেতিয়া সভাপতি শ্বেখ মুজিবুৰ ৰহমানৰ শাসকীয় বাংলাদেশ কৃষক শ্ৰমিক আৱামি লীগ (BAKSAL) ৰ বাহিৰে সকলো ৰাজনৈতিক দল নিষিদ্ধ কৰা হ'ল, তেতিয়া তেওঁ বাকছালত যোগদান কৰে আৰু কেন্দ্ৰীয় সমিতিৰ সদস্য হয়।১৯৭৬ চনত তেওঁ JGU পুনৰুজ্জীৱিত কৰে যদিও ১৯৮০ চনত পুনৰ বিলুপ্ত কৰি গণতান্ত্ৰিক দল গঠন কৰে। এই দলটো ১৯৮৬ চনত তেতিয়াৰ ৰাষ্ট্ৰপতি জেনেৰেল হুছেইন মহম্মদ এৰছাদৰ জাতীয় পাৰ্টিৰ সৈতে একত্ৰিত কৰা হয়।

মৃত্যু

১৯৮৬ চনৰ ২৮ জুনত, ঢাকাত হাজী মহম্মদ দানেশৰ মৃত্যু হয়।

তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:মৃত ব্যক্তি
২৪ আগষ্ট

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৬০৮ - ইষ্ট ইণ্ডিয়া কোম্পানীৰ প্ৰথমখন জাহাজ চুৰাট উপকূলত প্ৰবেশ কৰে।
১৮১৪ - ব্ৰিটিছ বাহিনীয়ে ৱাশ্বিংটন, ডি চি দখল কৰে আৰু বহুতো ৰাজহুৱা অনুষ্ঠান ধ্বংস কৰে। (বাৰ্নি অৱ ৱাশ্বিংটন বা ১৮১২ৰ যুদ্ধ)
১৯৬৯ - বৰাহগিৰি ভেংকট গিৰি ভাৰতৰ চতুৰ্থ ৰাষ্ট্ৰপতি ৰূপে অধিষ্ঠিত হয় আৰু ১৯৭৪ চনৰ একে তাৰিখত কাৰ্যকাল শেষ হয়।
১৯৭৪ - ফখৰুদ্দিন আলি আহমেদ ভাৰতৰ পঞ্চম ৰাষ্ট্ৰপতি ৰূপে অধিষ্ঠিত হয়।
১৯৯১ - ইউক্ৰেইনে ছোভিয়েট সংঘৰ পৰা পৃথক হৈ নতুন ৰাষ্ট্ৰৰ সৃষ্টি কৰে।
২০০৮ - বেইজিংত ২৯তম অলিম্পিক ক্ৰীড়াৰ সামৰণি পৰে।

জন্ম

১৮৪৬ - হেনৰী গেনেট (Henry Gannett), আমেৰিকান ভূগোল বিজ্ঞানী আৰু কাৰ্ট'গ্ৰাফাৰ।
১৯০৮ - ৰাজগুৰু, ভাৰতৰ স্বাধীনতা সংগ্ৰামী।
১৯৪২ - কাৰেণ কেছকুল্লা উলেনবেক, এবেল বঁটা বিজয়ী প্ৰথমগৰাকী মহিলা গণিতজ্ঞ।
১৯৪৪ - ৰকি জনছন, মল্লযুঁজাৰু, হলীউডৰ অভিনেতা আৰু মল্লযুঁজাৰু ডৱেন "দ্য ৰক" জনছনৰ পিতৃ।
১৯৪৫ - ভিন্স মেকমাহন, ডব্লিউ ডব্লিউ ইৰ (WWE) মুৰব্বী, মল্লযুঁজাৰু।
১৯৬৩ - হিডৌ ক'জিমা, ভিডিঅ' গেমৰ নিৰ্মাতা।
১৯৬৫ - মাৰ্লি মেটলিন, অমেৰিকান অভিনেত্ৰী, অস্কাৰ বিজয়ী একমাত্ৰ বধিৰ শিল্পী।
১৯৬৯ - মুকেশ তিৱাৰী, অভিনেতা।
১৯৮৬ - শান্তনু ভাগ্যৰাজ, প্ৰসিদ্ধ তামিল চলচ্চিত্ৰ অভিনেতা।
১৯৮৮ - পদ্মনাভ বৰদলৈ, ভাৰতীয় গায়ক, গীতিকাৰ, সংগীত পৰিচালক আৰু অনুষ্ঠান পৰিচালক।
১৯৯০ - এলিজাবেথ ডেবিকি, ফৰাচী অভিনেত্ৰী।
১৯৯৭ - এলান ৱাকাৰ, জনপ্ৰিয় সংগীত নিৰ্মাতা আৰু ডি জে (DJ)।

মৃত্যু

১৮৮৮ - ৰুডল্ফ ক্ল'ছিয়াছ (ইংঃ Rudolf Clausius), জাৰ্মান পদাৰ্থ বিজ্ঞানী আৰু গণিতজ্ঞ, তাপগতি বিজ্ঞানৰ দ্বিতীয় সূত্ৰ (second law of thermodynamics) আৰু এনট্ৰ'পি (entropy) সূত্ৰৰ আৱিষ্কাৰক।
১৯২৫ - ৰামকৃষ্ণ গোপাল ভাণ্ডাৰকৰ, সমাজ সংস্কাৰক।
১৯৮৯ - ষ্টেন বৰুৱা ওৰফে হৰি বৰুৱা, বিপ্লৱী, কমিউনিষ্ট পাৰ্টিৰ সশস্ত্ৰ সংগ্ৰামী।
২০১৪ - ৰিছাৰ্ড এটেনবৰ', ব্ৰিটিছ আভিনেতা, অস্কাৰ বিজয়ী গান্ধী কথাছবিৰ নিৰ্মাতা আৰু পৰিচালক।
২০১৯ - অৰুণ জেটলী, ভাৰতীয় ৰাজনীতিবিদ আৰু আইনজ্ঞ।
২০২০ - জীৱেশ্বৰ ডেকা, অসমৰ এগৰাকী প্ৰবীণ মঞ্চ অভিনেতা।

দিৱস

স্বাধীনতা দিৱস (ইউক্ৰেইন)।
পতাকা দিৱস (লাইবেৰিয়া)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

তথ্যসূত্ৰ
সুজাতা মহপাত্ৰা

সুজাতা মহপাত্ৰা ( ; জন্ম: ২৭ জুন ১৯৬৮) এগৰাকী ভাৰতীয় শাস্ত্ৰীয় নৃত্যশিল্পী আৰু ওডিচি নৃত্য শৈলীৰ শিক্ষয়িত্ৰী।

প্ৰাৰম্ভিক জীৱন আৰু পটভূমি

সুজাতা মহাপাত্ৰাৰ জন্ম ওডিশাৰ বালেশ্বৰত এখন হিন্দু কৰণ পৰিয়ালত হৈছিল। তেওঁ সৰুৰে পৰা গৰাকী গুৰু সুধাকৰ সাহুৰ পৰা ওডিশী নৃত্য শিকিবলৈ আৰম্ভ কৰিছিল।

১৯৮৭ চনত, তেওঁ ভুবনেশ্বৰ, ওডিশালৈ আহে আৰু ওডিশী ৰিচাৰ্চ চেণ্টাৰত পদ্ম বিভূষণ গৰু কেলুচৰণ মহাপাত্ৰাৰ তত্বাৱধানত প্ৰশিক্ষণ লৈ অধিক নৃত্য শিক্ষাৰ উন্নতি সাধন কৰে। তেওঁ গৰু কেলুচৰণ মহাপাত্ৰাৰ পুত্ৰ ৰতিকান্ত মহাপাত্ৰাৰ সৈতে বিবাহপাশত আবদ্ধ হয়।

তেওঁৰ জীয়াৰী প্ৰীতিশা মহাপাত্ৰাও এগৰাকী ওডিশী নৃত্যশিল্পী।

নৃত্যজীৱন আৰু অৱদান

সুজাতা মহাপাত্ৰাই ওডিশাৰ বিভিন্ন অনুষ্ঠানত সাহুৰ নৃত্যদলৰ সৈতে ওডিশী শাস্ত্ৰীয় আৰু লোকনৃত্য প্ৰদৰ্শন কৰাৰ জৰিয়তে নিজৰ নৃত্যযাত্ৰা আৰম্ভ কৰিছিল। গুৰু কেলুচৰণ মহাপাত্ৰাৰ তত্বাৱধানত, তেওঁৰ নৃত্যশৈলীৰ বিকাশ ঘটে, আৰু তেওঁ নিজৰ প্ৰজন্মৰ শ্ৰেষ্ঠ ওডিশী নৃত্যশিল্পীসকলৰ অন্যতম হিচাপে পৰিণত হয়।

সুজাটা মহাপাত্ৰাই ভাৰতৰ লগতে বিদেশতো একক নৃত্যশিল্পী আৰু তেওঁৰ শহুৰেক গুৰু কেলুচৰণ মহাপাত্ৰাই প্ৰতিষ্ঠা কৰা সৃজন নৃত্য দলৰ আগশাৰীৰ সদস্য হিচাপে অনুষ্ঠান পৰিৱেশন কৰে।

তেওঁ ওডিশী নৃত্য শিক্ষাদানতো সক্ৰিয়ভাৱে জড়িত হৈ আছে। তেওঁ 'শৃজন' (ওডিশী নৃত্যবাসা)ৰ মুখ্য অধ্যক্ষা। 'শৃজন' হৈছে ওডিশী নৃত্যৰ অন্যতম প্ৰধান প্ৰতিষ্ঠান আৰু ইয়াক গুৰু কেলুচৰণ মহাপাত্ৰাই প্ৰতিষ্ঠা কৰিছিল। তদুপৰি, তেওঁ উত্কল বিশ্ববিদ্যালয়ৰ পৰা ওৰিয়া সাহিত্যত স্নাতকোত্তৰ ডিগ্ৰী লাভ কৰিছে আৰু ভুবনেশ্বৰৰ ওডিশী ৰিচাৰ্চ চেণ্টাৰত গৱেষণা কৰি গৈছে।

জুলাই ২০১১ চনত, তেওঁ নিজৰ জন্মস্থান বালেশ্বৰত "গুৰু কীৰ্তি শৃজন" নামৰ এখন ওডিশী প্ৰতিষ্ঠান খুলিছিল।

বঁটা

সংগীত নাটক অকাডেমী বঁটা, ২০১৭ চনত
কৃষ্ণ গণ সভাৰ পৰা নৃত্য চূড়ামণি, চেন্নাই, ২০১৪
মহাৰী বঁটা, পংকজ চৰণ ওডিছি ৰিচাৰ্চ ফাউণ্ডেশ্যন
দ্বিতীয় সঞ্জুক্ত পানীগ্ৰহী বঁটা, চিত্ৰ কৃষ্ণমূৰ্তি ৱাশ্বিংটন ডি.চি.
আদিত্য বিৰলা কলা কিৰণ বঁটা, মুম্বাই
ৰাজা ফাউণ্ডেশ্যন বঁটা, দিল্লী
ভাৰতৰ আশা, ২০০১ চন
নৃত্য ৰাগিনী, পুৰী, ২০০২
বৈশাখী বঁটা
প্ৰাণ নট সন্মান
অভি নন্দিকা, পুৰী, ২০০৪
ভীমেশ্বৰ প্ৰতিখা সন্মান, ২০০৪
ৰাজা বঁটা, ২০০৮
দূৰদৰ্শনৰ শীৰ্ষ গ্ৰেড শিল্পী আইচিচিআৰত অসাধাৰণ শ্ৰেণীৰ শিল্পী

লগতে চাওক

নৃত্যত ভাৰতীয় মহিলা

তথ্য সূত্ৰ
মাজুলী জিলা

মাজুলী জিলা উত্তৰ-পূব অসমৰ ব্ৰহ্মপুত্ৰ নদীৰ মাজত থকা বিশ্বৰ সৰ্ববৃহৎ নদীদ্বীপ মাজুলীত অৱস্থিত। ই দেশৰ প্ৰথমখন নদী দ্বীপ জিলা।

২০১৬ চনৰ ৮ ছেপ্টেম্বৰত সৰ্বানন্দ সোণোৱালে মাজুলীক জিলা হিচাপে ঘোষণা কৰে, যোৰহাটৰ উত্তৰ অংশৰ পৰা মাজুলীক পৃথক কৰাৰ পিছত অসমৰ মুঠ জিলাৰ সংখ্যা ৩২ৰ পৰা ৩৩লৈ বৃদ্ধি হয়।

দ্বীপটোৰ এখন সৰু গাঁও গড়মূৰ জিলাখনৰ মুখ্য কাৰ্যালয়।

মাজুলী অসমীয়া নৱবৈষ্ণৱী সংস্কৃতিৰ কেন্দ্ৰস্থল। বহুকেইখন সত্ৰৰ বাবে সমগ্ৰ অসমতে মাজুলী বিখ্যাত। আহোম ৰজাসকলৰ ঐতিহাসিক তাৎপৰ্য আৰু ৰাজকীয় পৃষ্ঠপোষকতাৰ বাবে স্বীকৃতি পোৱা মাজুলীৰ চাৰিখন প্ৰধান ৰাজ সত্ৰ হ’ল আউনীআটী সত্ৰ, দক্ষিণপাট সত্ৰ, গড়মূৰ সত্ৰ, আৰু কুৰুৱাবাহী সত্ৰ৷ ইয়াৰে ভিতৰত পাল নাম আৰু অপ্সৰা নৃত্যৰ বাবে জনাজাত আউনীআটি সত্ৰক সৰ্বোচ্চ বুলি গণ্য কৰা হয়, আনহাতে গড়মূৰ প্ৰাচীন সামগ্ৰী, দক্ষিণপাট নৃত্য কলা, আৰু চামগুৰি মুখা শিল্পৰ বাবে বিখ্যাত। দ্বীপটোত থকা অন্য সত্ৰসমূহ হৈছে শ্ৰীশ্ৰী উত্তৰ কমলাবাৰী সত্ৰ, শ্ৰী শ্ৰী বেঙেনাআটী সত্ৰ, শ্ৰী শ্ৰী চামগুৰি সত্ৰ, শ্ৰীশ্ৰী ভোগপুৰ সত্ৰ আদি।

প্ৰশাসন

জিলাখন মাজুলী নামৰ এটা চক্ৰৰে গঠিত। উপ আয়ুক্তগৰাকী হৈছে শ্ৰীমতী কৰৱী শৰ্মা, এ চি এছ।

অৰ্থনীতি

মাজুলীৰ মূল উদ্যোগ হৈছে কৃষি আৰু ধান প্ৰধান শস্য। মাজুলীত চহকী আৰু বৈচিত্ৰময় কৃষি পৰম্পৰা আছে, কীটনাশক বা কৃত্ৰিম সাৰ ব্যৱহাৰ নকৰাকৈ প্ৰায় ১০০ বিধ ধানৰ খেতি কৰা হয়।

উৎপাদিত চাউলসমূহৰ ভিতৰত কোমল চাউল, সাধাৰণতে জলপান হিচাপে খোৱা হয়; পানীৰ তলত গজা আৰু দহ মাহৰ পিছত চপোৱা বাও ধান আৰু পিঠা প্ৰস্তুত কৰিবলৈ ব্যৱহাৰ কৰা আঠাযুক্ত বাদামী ৰঙৰ বৰা চাউল প্ৰধান।

মাছ ধৰা, দুগ্ধ উৎপাদন, মৃৎশিল্প, হস্ত তাঁতশাল আৰু নাও নিৰ্মাণ আদি ইয়াৰ অন্য গুৰুত্বপূৰ্ণ অৰ্থনৈতিক উদ্যোগ।

হস্ততাঁত গাঁওৰ লোকসকলৰ এটা প্ৰধান বৃত্তি। যদিও ই বহুলাংশে এটা অবাণিজ্যিক বৃত্তি, তথাপিও ই বহু বাসিন্দাৰ ভৰণ-পোষণৰ মূল উপায়। কপাহ আৰু ৰেচমৰ বিশেষকৈ মুগা ৰেচমৰ বিভিন্ন ৰং আৰু শৈলীৰ ব্যৱহাৰ কৰি প্ৰস্তুত কৰা সুন্দৰ বয়ন শিল্পৰ নিদৰ্শন মাজুলীত দেখা পোৱা যায়।

জনগাঁথনি

২০১১ চনৰ লোকপিয়ল অনুসৰি মাজুলী জিলাৰ জনসংখ্যা ১,৬৭,৩০৪ জন। মাজুলীত প্ৰতি ১০০০ পুৰুষৰ বিপৰীতে ৯৫৫ গৰাকী মহিলা। অনুসূচিত জাতি আৰু অনুসূচিত জনজাতি ক্ৰমে ২৩,৮৭৮ (১৪.২৭%) আৰু ৭৭,৬০৩ (৪৬.৩৮%) জন। হিন্দু ধৰ্ম মাজুলীৰ প্ৰধান ধৰ্ম, ইয়াৰ প্ৰায় ৯৯.০৪% জনসংখ্যাই হিন্দু পালন কৰে।
জেছমিন বাজৱা

জেচমিন বাজৱা এগৰাকী ভাৰতীয় অভিনেত্ৰী আৰু মডেল। তেওঁ প্ৰধানকৈ পঞ্জাবী চলচ্চিত্ৰত অভিনয় কৰে। বাজৱাই পঞ্জাবী ৱেব ধাৰাবাহিক য়াৰ জিগ্ৰী কাছুতী ডিগ্ৰীত অভিনয়েৰে অভিনয় জগতত আত্মপ্ৰকাশ কৰে আৰু ছুৰমাত অভিনয়েৰে হিন্দী চলচ্চিত্ৰত আত্মপ্ৰকাশ কৰে। তেওঁ শ্বেৰী মানৰ গীত "বাৰ্থডে গিফ্ট"ৰ মিউজিক ভিডিঅʼত অভিনয় কৰিছিল। তেওঁ পঞ্জাবী চলচ্চিত্ৰ দূৰবীণ আৰু গাড্ডী জান্দী এ ছালাংগাঁ মাৰ্দিত মুখ্য চৰিত্ৰত অভিনয় কৰিছিল।

কৰ্মজীৱন

২০১৮ চনৰ ৱেব ধাৰাবাহিক য়াৰ জিগ্ৰী কাছুতী ডিগ্ৰীত অভিনয়েৰে বাজৱাই কৰ্মজীৱনৰ আৰম্ভণি কৰিছিল। পিছলৈ তেওঁ হিন্দী ছবি ছুৰমা আৰু মনমৰ্জিয়াঁত অভিনয় কৰিছিল। ২০১৯ চনত তেওঁ পঞ্জাবী ছবি দূৰবীণত মুখ্য চৰিত্ৰত অভিনয় কৰিছিল।

পিছলৈ তেওঁ চুফনা, ফুফ্ফাড় জী, ঘুণ্ড কাড লে নি সোহৰেয়াঁ দা পিণ্ড আ গয়া আদিকে ধৰি আন বহুতো পঞ্জাবী চলচ্চিত্ৰত অভিনয় কৰে। ২০২০ চনত শ্বেৰী মানৰ গীত "বাৰ্থডে গিফ্ট"ত অভিনয়েৰে তেওঁ মডেলিং কেৰিয়াৰ আৰম্ভ কৰে।

জগদীপ সিদ্ধুৰ পৰিচালনাত নিৰ্মিত পঞ্জাবী ভাষাৰ কমেডী ছবি জাট এণ্ড জুলিয়েট ৩-ত তেওঁ দিলজিৎ দোসাঞ্জ আৰু নীৰু বাজৱাৰ বিপৰীতে পাৰ্শ্ব চৰিত্ৰত অভিনয় কৰিছিল। ছবিখন সৰ্বকালৰ ২য় সৰ্বাধিক উপাৰ্জনকাৰী পঞ্জাবী চলচ্চিত্ৰ হিচাপে পৰিগণিত হয়। তেওঁ ২০২৫ চনত মুক্তিপ্ৰাপ্ত, পাৰ্মিছ ভাৰ্মা পৰিচালিত, ৱেব ধাৰাবাহিক কান্নেডাত অভিনয় কৰিছিল। এই ৱেব ধাৰাবাহিকখনে জিঅʼহটষ্টাৰ-ত মুক্তি লাভ কৰিছিল।

চলচ্চিত্ৰপুঞ্জী

চলচ্চিত্ৰ

বৰ্ষ
শিৰোনাম
চৰিত্ৰ
ভাষা
টোকা
তথ্য.
২০১৮
ছুৰমা
মিনাক্ষী সিং
হিন্দী
প্ৰথম হিন্দী ছবি

মনমৰ্জিয়াঁ
কেৰাট

২০১৯
দূৰবীণ
সোহনৈ
পঞ্জাবী
প্ৰথম পঞ্জাবী চলচ্চিত্ৰ

২০২০
চুফনা
তাছৱীৰ

২০২১
ফুফ্ফাড জী
পালি

২০২২
খাও পিয়ো আইশ কাৰো

২০২৩
ঘুণ্ড কাড লে নি সোহৰেয়াঁ দা পিণ্ড আ গয়া
সাঞ্ঝ

গাড্ডী জান্দী এ ছালাংগাঁ মাৰ্দি

২০২৪
জাট আৰু জুলিয়েট ৩

ৱেব ধাৰাবাহিক

বৰ্ষ
শিৰোনাম
চৰিত্ৰ
ভাষা
টোকা
তথ্য.
২০১৮
য়াৰ জিগ্ৰী কাছুতী ডিগ্ৰী
ডেইজী গেৰেৱাল
পঞ্জাবী

২০২৫
কান্নেডা
হাৰলিন
হিন্দী

তথ্য উৎস

বাহ্যিক সংযোগ

শ্ৰেণী:পাঞ্জাবী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
এডক্কল গুহা

এডক্কল গুহা হৈছে ভাৰতৰ কেৰেলাৰ ৱায়ানাদ জিলাৰ চুলথান বাথেৰীত এক দূৰৱৰ্তী স্থানত থকা দুটা প্ৰাকৃতিক গুহা । মহীশূৰৰ ওখ পৰ্বতমালাক মালাবাৰ উপকূলৰ বন্দৰসমূহৰ সৈতে সংযোগ কৰা এটা পুৰণি বাণিজ্যিক পথৰ ওচৰত অম্বুকুট্টি মালাত সমুদ্ৰপৃষ্ঠৰ পৰা ১২০০ মিটাৰ (৩৯০০ ফুট) উচ্চতাত অৱস্থিত। গুহাসমূহৰ ভিতৰত খোদিত কৰা পেট্ৰ'গ্লিফসমূহ খ্ৰীষ্টপূৰ্ব কমেও ৬,০০০
নৱপ্ৰস্তৰ যুগৰ মানুহে কৰা বুলি বিশ্বাস কৰা হয়, যিয়ে এই অঞ্চলত প্ৰাগঐতিহাসিক বসতিৰ উপস্থিতিৰ ইংগিত দিয়ে।
এডক্কল শিল যুগৰ খোদিত শিল্পকৰ্ম বিৰল আৰু কেৰেলাৰ কোল্লামৰ শ্বেনথুৰিনিৰ বাহিৰেও দক্ষিণ ভাৰতৰ একমাত্ৰ জ্ঞাত উদাহৰণ। কেৰালাৰ শ্বেনথুৰিনি (শ্বেন্দুৰ্নি) বনাঞ্চলৰ গুহাত থকা চিত্ৰসমূহ মেছলিথিক যুগৰ (মধ্য শিলাযুগ)ৰ।

পেট্ৰ'গ্লিফ

এইবোৰ কাৰিকৰীভাৱে গুহা নহয়, বৰঞ্চ প্ৰায় ৯৬ ফুট (২৯ মিটাৰ) বাই ২২ ফুট (৬.৭ মিটাৰ) জোখৰ এটা ফাট, খাদ বা শিলৰ আশ্ৰয়স্থল, য'ত মূল বস্তুৰ পৰা শিলৰ টুকুৰা এটা পৃথক হোৱাৰ ফলত ৩০ ফুট গভীৰ (৯.১ মিটাৰ) ফাট গঠন হয়।ফাটটোৰ এটা ফালে কেইবা টন ওজনৰ এটা শিল আছে, যিয়ে ফাটটো ঢাকি ৰাখি গুহাটোৰ "ছাদ" গঠন কৰিছে। খোদিত শিল্পকৰ্মসমূহত মানুহ আৰু প্ৰাণীৰ আকৃতি, মানুহে ব্যৱহাৰ কৰা সঁজুলি আৰু এতিয়াও ডিচিফাৰ কৰিব নোৱাৰা প্ৰতীকসমূহ অন্তৰ্ভুক্ত কৰা হৈছে, যাৰ পৰা প্ৰাগঐতিহাসিক বসতিৰ উপস্থিতিৰ কথা অনুমান কৰিব পাৰি।

গুহাটোৰ ভিতৰত কমেও তিনিবিধ পেট্ৰ’গ্লিফ আছে। আটাইতকৈ পুৰণিটো হয়তো ৮ হাজাৰ বছৰৰো অধিক বয়সৰ হ’ব পাৰে। প্ৰমাণৰ পৰা দেখা যায় যে ইতিহাসৰ বিভিন্ন সময়ত এডক্কাল গুহাত কেইবাবাৰো বসবাস কৰা হৈছিল।

১৮৯০ চনত তেতিয়াৰ মালাবাৰ ৰাজ্যৰ এজন আৰক্ষী বিষয়া ফ্ৰেড ফ’চেটে এই গুহাবোৰ আৱিষ্কাৰ কৰিছিল আৰু তেওঁ লগে লগে ইয়াৰ নৃতত্ত্ব আৰু ঐতিহাসিক তাৎপৰ্য্য চিনি পাইছিল। তেওঁ তেওঁলোকৰ বিষয়ে এটা প্ৰবন্ধ লিখিছিল, যিয়ে বিদ্বানসকলৰ দৃষ্টি আকৰ্ষণ কৰিছিল।

সিন্ধু উপত্যকাৰ সভ্যতাৰ সৈতে সম্ভাৱ্য সংযোগ

এই গুহাবোৰত নৱপ্ৰস্তৰ যুগৰ পৰা, খ্ৰীষ্টপূৰ্ব ৬,০০০ৰ পৰা খ্ৰীষ্টপূৰ্ব ১০০০ চনলৈকে চিত্ৰ অংকন কৰা হৈছে। সিন্ধু উপত্যকা সভ্যতাৰ সৈতে ইয়াৰ সম্ভাৱ্য সংযোগৰ বাবে নতুন চিত্ৰকলাৰ গোটটোৰ বিষয়ে আলোচনা কৰা হৈছে।

কেৰেলা ৰাজ্যিক পুৰাতত্ত্ব বিভাগৰ ইতিহাসবিদ ৰাঘৱন ভেৰিয়াৰে ইয়াৰে এজন ব্যক্তিক "জাৰ কাপ থকা মানুহ" বুলি চিনাক্ত কৰিছে, যিটো সিন্ধু উপত্যকা সভ্যতাৰ এক সুকীয়া প্ৰতীক। ২০০৯ চনৰ ছেপ্টেম্বৰ মাহত কৰা এই আৱিষ্কাৰৰ পৰা অনুমান কৰিব পাৰি যে এই অঞ্চলত হৰপ্পান সভ্যতা সক্ৰিয় আছিল। এডককালত পোৱা "জাৰ কাপ থকা মানুহ" চিহ্নটোৰ তামিলনাডু আৰু কৰ্ণাটকৰ পৰা ইতিমধ্যে জনাজাত প্ৰতীকৰ তুলনাত সিন্ধু উপত্যকাৰ প্ৰতীকৰ সৈতে অধিক সাদৃশ্য থকা যেন লাগে। মিষ্টাৰ ভেৰিয়াৰে কয়, "এই প্ৰতীকসমূহৰ আৱিষ্কাৰ হৰপ্পান সভ্যতাৰ সৈতে মিল আছে, য'ত প্ৰধানকৈ দ্ৰাবিড় সংস্কৃতি আছিল আৰু ই সাংস্কৃতিক আদান-প্ৰদান ঘটিব পাৰে বুলি প্ৰমাণ। সিন্ধু উপত্যকাৰ সভ্যতা পাতল বতাহত অদৃশ্য হৈ গ'ল বুলি ধৰি লোৱাটো ভুল।" সিন্ধু উপত্যকাৰ লিপি পণ্ডিত ইৰাৱথম মহাদেৱনে এই আৱিষ্কাৰসমূহ অতি গুৰুত্বপূৰ্ণ বুলি কয়, ইয়াক "এটা ডাঙৰ আৱিষ্কাৰ" বুলি অভিহিত কৰে।

চিত্ৰ

তথ্য সংগ্ৰহ

শ্ৰেণী:ভাৰতৰ পৰ্যটনস্থলী
শ্ৰেণী:ভাৰত